ਅਹਿਮਦ ਪਟੇਲ
ਅਹਿਮਦਭਾਈ ਮੁਹੰਮਦਭਾਈ ਪਟੇਲ, ਜੋ ਅਹਿਮਦ ਪਟੇਲ ਵਜੋਂ ਜਾਣੇ ਜਾਂਦੇ ਹਨ (ਜਨਮ 21 ਅਗਸਤ 1949) ਇਸ ਸਮੇਂ ਭਾਰਤ ਵਿੱਚ ਸੰਸਦ ਮੈਂਬਰ ਅਤੇ ਇੰਡੀਅਨ ਨੈਸ਼ਨਲ ਕਾਂਗਰਸ ਪਾਰਟੀ ਦੇ ਇੱਕ ਸੀਨੀਅਰ ਆਗੂ ਵਜੋਂ ਸੇਵਾ ਨਿਭਾਅ ਰਹੇ ਹਨ। ਉਹ 2001 ਤੋਂ 2017 ਤੱਕ ਕਾਂਗਰਸ ਪ੍ਰਧਾਨ ਸੋਨੀਆ ਗਾਂਧੀ ਦੇ ਰਾਜਨੀਤਿਕ ਸਕੱਤਰ ਰਹੇ। ਉਨ੍ਹਾਂ ਨੂੰ 2004 ਅਤੇ 2009 ਦੀਆਂ ਆਮ ਚੋਣਾਂ ਵਿੱਚ ਪਾਰਟੀ ਦੇ ਪ੍ਰਦਰਸ਼ਨ ਦਾ ਸਿਹਰਾ ਵਿਆਪਕ ਤੌਰ ਤੇ ਦਿੱਤਾ ਜਾਂਦਾ ਹੈ। ਪਟੇਲ ਨੇ ਭਾਰਤ ਦੀ ਸੰਸਦ ਵਿੱਚ ਸੱਤ ਵਾਰ ਗੁਜਰਾਤ ਦੀ ਨੁਮਾਇੰਦਗੀ ਕੀਤੀ ਹੈ, ਤਿੰਨ ਵਾਰ ਹੇਠਲੇ ਸਦਨ ਵਿੱਚ ਜਾਂ ਲੋਕ ਸਭਾ ਵਿੱਚ (1977–1989) ਅਤੇ ਚਾਰ ਵਾਰ ਉੱਚ ਸਦਨ ਜਾਂ ਰਾਜ ਸਭਾ ਵਿੱਚ (1993 ਤੋਂ)। ਉਹ ਗੁਜਰਾਤ ਰਾਜ ਦਾ ਸੰਸਦ ਮੈਂਬਰ ਹੈ। 9 ਅਗਸਤ 2017 ਨੂੰ ਅਹਿਮਦ ਪਟੇਲ ਫਿਰ ਤੋਂ ਭਾਜਪਾ ਦੇ ਬਲਵੰਤ ਸਿੰਘ ਨੂੰ ਹਰਾ ਕੇ ਰਾਜ ਸਭਾ ਲਈ ਚੁਣੇ ਗਏ। 21 ਅਗਸਤ 2018 ਨੂੰ ਕਾਂਗਰਸ ਪ੍ਰਧਾਨ ਰਾਹੁਲ ਗਾਂਧੀ ਨੇ ਉਨ੍ਹਾਂ ਨੂੰ ਆਲ ਇੰਡੀਆ ਕਾਂਗਰਸ ਕਮੇਟੀ ਦਾ ਖਜ਼ਾਨਚੀ ਨਿਯੁਕਤ ਕੀਤਾ।